	Universitetet i Oslo[image: UiO_RED_frame.eps]
	Notat

	



[image: vannmerke_frame.eps][image: vannmerke_frame.eps]

[image: UiO_20x10mm]	4
Til 	Rektoratmøtet
Fra 	USIT
	Sakstype:
	Diskusjonssak

	Møtedato:
	1. mars 2018

	Notatdato:
	23. februar 2018

	Arkivsaksnr.:
	

	Saksansvarlig:
	Lars Oftedal

	Saksbehandler:
	Otter Olsen, Thomassen, Holm, Ness og Mardal



Budsjett 2019 – innspill fra USIT
Bakgrunn
IT brukes av stadig flere til stadig mer, og i tillegg blir IT viktigere i de aller fleste prosesser for UiOs ansatte og studenter. Dette stiller stadig større krav til IT-infrastrukturen og det trengs kontinuerlige oppgraderinger for å holde tritt med det økende behovet. Det er også økende krav og behov fra myndigheter og brukere, nye og større utfordringer, vekst i trusselbildet og økt oppmerksomhet vedrørende IT-sikkerhet og personvern.

UiO har påbegynt et arbeid med en «Masterplan for universitetets IT». Dette dokumentet skal gi UiO et styringsdokument for å håndtere blant annet dette. Denne planen er under arbeid og vil ikke ferdigstilles før UiOs budsjett for 2019 er vedtatt. For å håndtere behov og prioriteringer som det bør tas stilling til i forbindelse med budsjettarbeidet for 2019, fremmer USIT denne diskusjonssaken for rektoratet.

Skisse til saken ble diskutert i et eget innledende møte mellom VØS og USIT 30.01.18.  

Hovedproblemstillinger
USIT får årlig tildelt om lag 109 mill kr til ordinært driftsbudsjett. Dette er i underkant av halvparten av vårt driftsbudsjett, hvor øvrig finansiering kommer fra salg av tjenester til UiO-enheter og UH-sektoren. Innenfor dette driftsbudsjettet setter vi årlig av om lag 9 mill kr til investeringer. I tillegg administrerer USIT satsingsmidler, porteføljemidler og øremerkede midler som er dedikert til ulike prioriterte tiltak samt midler til fellestiltak for UiO. 

Eksempelvis er det i 2018 avsatt 35,8 mill kr til satsinger (stamnett, trådløst nett, lagring og backup, digitalt læringsmiljø og Fagråd for eInfrastruktur). Av disse satsingsmidlene er det foreløpig innarbeidet en videreføring av 19 mill kr til fortsettelse av satsingene i budsjettet for 2019 (stamnett, trådløst nett og Fagråd for eInfrastruktur).

USIT har en stram budsjettstyring av driftsbudsjettet hvor kutt i bevilgninger og bortfall av inntekter samtidig med økende behov for IT-tjenester, har vært håndtert gjennom bl.a. effektivisering og omdisponeringer. Dette gjør at vi ikke har mulighet til å gjennomføre et større løft på egenhånd dersom vi ikke skal redusere IT-tjenestene for UiO vesentlig. USIT har gjennomført en nøysom vurdering av hva vi anser er til dels kritiske behov som bør vurderes prioritert i UiOs budsjett for 2019. Budsjettforslagene presenteres nedenfor i prioritert rekkefølge og med en overordnet begrunnelse. I vedlegg til denne saken utdypes begrunnelse for forslagene ytterligere.

Satsingsforslag for 2019
Det er spesielt seks områder som USIT mener utpeker seg med et særskilt behov for satsingsmidler i 2019: 

1. UiOs IT-infrastruktur
2. TSD (UiOs system for tjenester som håndterer sensitive data)
3. Kryptering av datalinjer (pålegg fra Datatilsynet)
4. Innføring av nytt personvernregleverk
5. Katastrofesite for UiO
6. IT i utdanningen

1. IT-infrastruktur
Når det gjelder UiOs IT-infrastruktur, er vi nå i en situasjon hvor etterslepet i forhold til behovet for oppgraderinger og nyinvesteringer begynner å bli kritisk.  Mange av investeringene kan ikke utsettes lenger uten at det blir stor risiko for større stans i IT-infrastrukturen og dermed også i alle IT-tjenester ved UiO. Det bes derfor om satsingsmidler til følgende deler av UiOs IT-infrastruktur:

	Satsingsforslag (i mill kr)
	Behov 2019

	Ny lagringsløsning for UiO
	              9 000 

	Oppgradering og utvidelse av backup-løsningen
	              3 000 

	Oppgradering av maskinrommene i KNH/OJD
	              3 000 

	Serverutskifting
	              5 000 

	Infrastruktur for driftsovervåking
	              2 000 

	IaaS oppgradering
	              3 000 

	Sum
	           25 000 

	Bruk av USITs investeringsmidler
	              9 000 

	Behov for satsingsmidler IT-infrastruktur
	           16 000 







	



Vedrørende forslaget om ny lagringsløsning, er det slik at store deler av dagens lagringsløsning har «End of Life» dato fra leverandøren 1. april 2019. Det betyr at store deler av lagringsløsningen etter den datoen ikke har hverken serviceavtale eller er mulig å få hjelp med. Det betyr at alle disse delene må være skiftet før 1. april 2019.

I vedlegget som omhandler dette forslaget, er det også vurdert alternative løsninger som sky-tjenester for lagring. Våre undersøkelser tilsier at dette vil være et vesentlig dyrere alternativ for UiO.  

2. TSD
Da UiOs IT-løsning for tjenester som håndterer sensitive data (TSD) ble etablert, var det anslått at systemet skulle håndtere omlag 100 forskningsprosjekter.  Det var opprinnelig beregnet at den årlige kostnaden ville være på 6 mill kr for løpende drift samt mindre investeringer. USIT ble tildelt 4 millioner kroner årlig i satsingsmidler og det ble presisert at dette kun skulle dekke løpende drift, ikke investeringer og videreutvikling.

I dag er det rundt 300 prosjekter i TSD hvor UiO er enten eier eller deltager og det er rundt 1200 UiO-brukere av TSD. Både antall prosjekter og antall brukere er økende. TSD brukes til stadig nye formål samt at krav i nytt personvernregelverk vil øke behovet for løsningen. For å kunne håndtere godt både dagens situasjon med en tredobling av bruk av tjenesten i forhold til opprinnelig finansiert driftskapasitet, og være i stand til å øke kapasiteten i samsvar med forventet økning i behov, ber USIT om en styrkning av avsatte satsingsmidler med 4 mill kr. 

I forbindelse med beslutningen om at all forskning som behandlet personsensitive data skulle inn i TSD ble det investert i maskinvare og lagring for universitetets TSD-brukere. Disse ressursene går ut på dato i 2019 og det er hverken tjenestemessig, funksjonelt eller økonomisk forsvarlig å strekke levetiden utover 2019. For å erstatte disse ressursene er det nødvendig med en engangsinvestering i 2019 på 4 millioner kroner.

Samlet foreslår USIT at TSD styrkes med 4 mill kr i varige midler (økes fra årlig 4 mill kr til 8 mill kr) og 4 mill kr i investeringsmidler i 2019.

3. Kryptering av datalinjer
UiO er varslet av Datatilsynet om at det vil komme pålegg om sikring av samband vi i dag ikke har full kontroll på. Det vil si leid fiber, og fiber som er patchet i rom vi ikke har 100% kontroll. Bakgrunnen er at UiO benytter ukrypterte protokoller. Pålegget fra Datatilsynet medfører at vi må finne løsninger for leide fibersamband, fiberpatcher i felleslokaler og steder der vi enten leier kapasitet eller kjører tunnel gjennom eksterne nett.

Det er forventet at Datatilsynet vil sette frister slik at arbeid med dette må starte allerede i løpet av 2018. Pålegget vil medføre at UiO må iverksette følgende tiltak:

· Investeringer i nytt utstyr (utover stamnettbevilgningen) på 1,9 mill kr
· Implementering av løsningen, 0,5 årsverk i 2 år til sammen 1 årsverk, 0,9 mill kr
· Fremtidig ny varig oppgave fra 2018 med merarbeid med kryptering, 0,5 årsverk, 0,5 mill kr

Samlet er det et behov for en varig styrkning på årlig 0,5 mill kr og engangsmidler i 2019 på 2,8 mill kr.  

4. Innføring av nytt personvernregelverk
EU har vedtatt en ny personvernsforordning (GDPR). Denne trer i kraft 25. mai 2018 (muligens noe senere for Norge). Det forventes at innføringen av det nye personvernregelverket vil medføre krav om tiltak og endringer for UiO. For å sikre at vi ivaretar alle aspekter av det nye regelverket, er det etablert et eget UiO-prosjekt for å arbeide med gjennomføringen og sikring av etterlevelse av det nye regelverket.

Oppsummert er det anslått et behov for satsinger på 9,3 mill kr i 2019 for at UiO skal tilrettelegge for etterlevelse av nytt personvernregelverk. Tiltakene som foreslås iverksatt i 2019, er følgende:

· Videre kartlegging, oppfølging og rådgivning etter prosjektperioden. Etablering av en personvernjurist- og en IT-sikkerhetsstilling hos USIT, estimert årlig kostnad på 1,8 mill kr. 
· IT-teknisk- og dokumentasjonsarbeid for UiOs IT-systemer, foreslått avsatt en samlepott som detaljplanlegges senere, på 2 mill kr.  
· Oppdatering og bredere bruk av instrumentnettet samt etablering av en «lettvektsutgave» av TSD. Det foreslås investeringer i maskinvare på 3 mill kr i 2019 og årlig drift på 2,5 mill kr.

Samlet er det foreslått engangsmidler i 2019 på 5 mill kr og en varig årlig styrking 4,3 mill kr

5. Katastrofesite for UiO
I dag foregår det meste av UiOs IT-tjenesteproduksjonen i universitetets maskinrom i
Kristen Nygaards hus (KNH) og Ole Johan Dahls hus (OJD) som begge har adresse i Gaustadalleen 23 (A og B). Bygningene ligger inntil hverandre og deler en del infrastruktur. Risikoen for at begge bygningene settes ut av spill i lengre tid eller blir helt ødelagt ansees som svært liten, men siden bygningene står tatt ved hverandre er det en mulighet for at det kan skje.

Konsekvensene ved et utfall av begge bygningene er meget store ettersom det vil medføre at en meget stor del av UiOs IT-tjenester settes ut av spill mens bygningene er utilgjengelige. Det vil igjen medføre at det meste av UiOs aktiviteter stopper opp til bygningene og IT-systemene er tilgjengelige igjen. Samtidig er sannsynligheten forholdsvis lav for at dette skal skje.

Det har tidligere vært utarbeidet planer for etablering av en katastrofesite. USIT mener det er svært fordelaktig dersom UiO kan prioritere en slik etablering.
 
Våre kostnadsestimater viser behov for en initiell investering og oppstartskostnader på ca 12,5 mill kroner og ca 2,5 mill i påfølgende år i varige midler for å dekke utvidelser, oppgraderinger og utskiftinger.

6. IT i utdanningen
Det er etablert et eget program for digitalisering av læringsmiljø ved UiO. Vårt forslag i dette notatet går derfor i hovedsak ikke inn på dette området, da det forventes at eventuelle satsinger i skjæringsfeltet mellom utdanning og IT, hvor det forventes ressurser fra USIT, vil komme gjennom dette programmet. 

Samtidig er det slik at USIT opplever en stor pågang fra særlig MatNat, men også SV, HF og UV for utdanning gjennom Jupyter HUB – rammeverket. Dette er et online programmeringverktøy for Python, R og andre mye brukte scriptespråk. I dag leverer USIT rundt 400 Jupyter Notebooks til forskere, forelesere og studenter ved hjelp av vår InfraStructure as a Service (IaaS) tjeneste med det Google-baserte rammeverket Kubernetes på topp. USIT mottar ukentlige forespørsler om endringer, tillegg og utvidelser siden dette har blitt svært populært. Vi ser at dagens system ønskes tatt i bruk for alt fra grunnkurset i programmering ved IFI, grunnleggende bioinformatikk, kjemiutdanning og vi ser knytning til CSE miljøene. Videre har USIT nå implementert støtte for det mye brukte maskinlæringsverktøyet fra Google (Tensorflow), og også her er pågangen stor, og det spørres nå etter stadig mer bakenforliggende maskinvare. 

USIT har pt ikke midler til mer maskinvare for dette, og har heller ikke ressurser til å etterleve forespørslene om videre bistand og støtte. Siden dette er et svært populært og etterspurt verktøy innen forskning og utdanning, og vi ser en stadig økning i denne etterspørselen mener vi det er strategisk riktig av UiO å satse videre på dette initiativet som et «Life Science» universitet.

Dersom UiO ønsker å prioritere dette i et større omfang, er vårt forslag at det investeres 1 mill kr i maskinvare (Fagrådet for eInfrastruktur har allerede støttet tiltaket med 0,3 mill kr).  Vi anbefaler også at drift, support og utvikling av Jupyter Hub-systemet ved UiO, styrkes med en varig tildeling på 1,5 mill kr. 













Oppsummert
USIT ber rektoratet diskutere våre foreslåtte satsinger for 2019. Oppsummert er følgende foreslått:

	Satsingsforslag (i mill kr)
	Satsing 2019
	Varig styrking
	Sum

	1. UiOs IT-infrastruktur
	          16 000 
	 
	  16 000 

	2. TSD
	            4 000 
	               4 000 
	    8 000 

	3. Kryptering av datalinjer
	            2 800 
	                 500 
	    3 300 

	4. Innføring av nytt personvernregleverk
	            5 000 
	               4 300 
	    9 300 

	5. Katastrofesite for UiO
	          12 500 
	 * 
	  12 500 

	6. IT i utdanningen
	            1 000 
	               1 500 
	    2 500 

	Sum 
	         41 300 
	            10 300 
	  51 600 



*Fra 2020 er det estimert et årlig behov for utvidelser, oppgraderinger og utskiftninger på 2,5 mill kr.


Konsekvenser
Dersom det ikke avsettes satsingsmidler til foreslåtte tiltak 1 til 4, kan dette medføre både tjenestebortfall og øvrige økonomiske konsekvenser for UiO som bøter. For tiltak 5 er det opp til universitetsledelsen om denne risikoen tas. Tiltak 6 er et forslag som må prioriteres i forhold til andre innspill.



Vedlegg:
· Notat om UiOs IT-infrastruktur
· Notat om TSD (UiOs system for tjenester som håndterer sensitive data)
· Notat om kryptering av datalinjer (pålegg fra Datatilsynet)
· Notat om innføring av nytt personvernregleverk
· [bookmark: _GoBack]Notat om katastrofesite for UiO

